Определение на заместник-председателя на Съда от 5 юни 2023 г. — Euranimi/Комисия
(Дело C‑140/23 P(I)
„Обжалване — Встъпване — Търговска политика — Дъмпинг — Внос на студеновалцувани плоски продукти от неръждаеми стомани с произход от Индия и Индонезия — Представително сдружение“
1.      Обжалване — Допустимост — Решения, подлежащи на обжалване — Акт на Общия съд, с който се отхвърля молба за встъпване — Жалба до Съда против този съдебен акт, подадена на основание член 56 от Статута на Съда вместо на основание член 57 от този статут — Поправяне на печатна грешка — Допустимост
(член 256 ДФЕС; член 57, първа алинея от Статута на Съда)
(вж. т. 14—24)
2.      Съдебно производство — Встъпване — Заинтересовани лица — Представително сдружение с предмет на дейност защита на своите членове — Допустимост по дела, поставящи принципни въпроси, които могат да засегнат тези членове — Сдружение, което трябва да представлява значителна част от предприятията от съответния сектор — Доказване в тежест на молителя при встъпване
(член 40, втора алинея от Статута на Съда)
(вж. т. 35—38)
3.      Обжалване — Основания — Неправилна преценка на фактите и доказателствата — Недопустимост — Контрол на Съда върху преценката на фактите и доказателствата — Изключване, освен в случай на изопачаването им — Необходимост изопачаването да личи ясно от доказателствата по делото
(член 256 ДФЕС; член 58, първа алинея от Статута на Съда)
(вж. т. 41—44)
Диспозитив
1)
Отхвърля жалбата.
2)
Осъжда European Association of Non-Integrated Metal Importers & Distributors (Euranimi) да понесе, наред с направените от него съдебни разноски в производството по обжалване пред Съда, и тези на Европейската комисия.